**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS

 iepirkuma komisijas

2025.gada 15. jūlija sēdē

Iepirkuma

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā”

Identifikācijas Nr. RS/2025/43

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma procedūras mērķis ir noteikt izdevīgāko piedāvājumu maksas autostāvvietu elektronisko kontroles iekārtu elektroapgādes izbūvei Vecāķu apkaimē, Rīgā atbilstoši projektēšanas dokumentācijai “Autostāvvietu elektronisko kontroles iekārtu elektroapgāde, Vecāķu apkaimē, Rīgā”.
	2. Iepirkuma nomenklatūras CPV kods – 45231000-5 Cauruļvadu, komunikāciju un elektropadeves līniju būvdarbi.
	3. Iepirkuma metode – iepirkums saskaņā ar Publisko iepirkumu likuma 9.pantu.
	4. Iepirkuma paredzamā līguma cena: EUR 25 000,00 (divdesmit pieci tūkstoši *euro* 00 centi) neieskaitot pievienotās vērtības nodokli.
2. **Iepirkuma identifikācijas numurs:** - RS/2025/43.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas veikt šajā nolikumā minētos būvdarbus, kā arī slēgt iepirkuma līgumu ar tajā minētajiem noteikumiem.
	2. Pretendentam ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS,**

**IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja pretendents ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un tīmekļvietnē <https://www.eis.gov.lv>. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**

Ieinteresētie pretendenti var saņemt iepirkuma procedūras dokumentus un ar tiem iepazīties Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā “e-konkursi” <https://www.eis.gov.lv/EKEIS/Supplier>.

1. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2025. gada 30. jūlija, plkst. 10.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
3. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. Piedāvājumi, kuru derīguma termiņš būs īsāks, tiks noraidīti kā neatbilstoši iepirkuma dokumentu prasībām.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
4. **Piedāvājuma sastāvs**
	1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1. pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 17. punktā noteiktajām prasībām;
		3. tehniskā piedāvājuma, kas sagatavots atbilstoši nolikuma 18. punkta prasībām;
		4. finanšu piedāvājuma, kas sagatavots saskaņā ar nolikuma 19. punktu atbilstoši 2. pielikuma prasībām.
5. **Piedāvājuma apjoms**
	1. Pretendentam piedāvājums ir jāiesniedz par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. Maksas autostāvvietu elektronisko kontroles iekārtu elektroapgādes izbūve (turpmāk – Būvdarbi) Vecāķu apkaimē, Rīgā šādos objektos: Kāpu prospekts - Selgas iela (EKI 901), Pludmales iela (EKI 910), Garciema - Selgas iela (EKI 903) (turpmāk – Objekti) atbilstoši projektēšanas dokumentācijas “Autostāvvietu elektronisko kontroles iekārtu elektroapgāde, Vecāķu apkaimē, Rīgā” prasībām.
	2. Būvdarbi tiek veikti, pamatojoties uz Darbu daudzumu un izmaksu sarakstu (3.pielikums), projektēšanas dokumentāciju un Būvdarbu veikšanas vispārīgajiem nosacījumiem (5. pielikums), ievērojot spēkā esošo normatīvo aktu prasības un saskaņā ar darbu gaitā izstrādātajām un saskaņotajām satiksmes organizācijas shēmām darbu veikšanai.
	3. 5 (piecu) darba dienu laikā no līguma parakstīšanas dienas būvuzņēmējam jāiesniedz Rīgas valstspilsētas pašvaldības Pilsētas attīstības departamentā nepieciešamie dokumenti atzīmes par būvdarbu uzsākšanas nosacījumu izpildi saņemšanai. Būvdarbus uzsāk 5 (piecu) darba dienu laikā pēc Rīgas domes Pilsētas attīstības departamenta atzīmes par būvdarbu uzsākšanas nosacījumu izpildi saņemšanas paskaidrojuma rakstā.

Būvuzņēmējam patstāvīgi jāsaņem iepirkuma līgumā paredzēto darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.

* 1. Būvdarbu izpildes termiņš ir ne ilgāks kā 2 (divi) mēneši, skaitot no dienas, kad saņemta Rīgas valstspilsētas pašvaldības Pilsētas attīstības departamenta atzīme paskaidrojuma rakstā par būvdarbu uzsākšanas nosacījumu izpildi. Nodošana ekspluatācijā (atzīmes par būvdarbu pabeigšanu paskaidrojuma rakstā izdarīšana) ir ne ilgāk kā 2 (divi) mēneši pēc darbu pabeigšanas objektos.
	2. Garantijas laiks: ne īsāks kā 3 (gadi) objektam.
	3. Norēķini starp būvuzņēmēju un Pasūtītāju notiek līgumā noteiktajā kārtībā.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42.panta trešajā daļā minētajām personām.
	2. Lai pārbaudītu, vai Pretendents nav izslēdzams no dalības iepirkumā 14.1. punktā minēto iemeslu dēļ, Pasūtītājs rīkojas atbilstoši Publisko iepirkumu likuma  42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma  43. panta noteikumus.
	3. Pretendents, kuram būtu piešķiramas iepirkuma līguma slēgšanas tiesības, tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
	5. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēts, ka pēdējo 2 gadu laikā Pretendents, kā līgumslēdzēja puse nav pildījis ar Pasūtītāju noslēgtu iepirkuma līgumu un tādēļ Pasūtītājs ir vienpusēji atkāpies no iepirkuma līguma. Lai pārbaudītu, vai Pretendents nav izslēdzams no dalības iepirkumā šajā punktā minēto iemeslu dēļ, Pasūtītājs iegūst informāciju no savas lietvedības.
2. **Vispārējās prasības:**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
3. **Atbilstība profesionālās darbības veikšanai un tehniskajām iespējām:**
	1. Pretendentam vai, ja pretendents ir apvienība, tad visiem apvienības dalībniekiem kopā ir jābūt tiesībām veikt (saskaņā ar Būvniecības likumu) elektroietaišu (līdz 1 kV) izbūves darbus.

Ja pretendents ir apvienība, tad katram apvienības dalībniekam, ir jābūt tiesībām veikt darbus tajās jomās (sfērās), kurās, saskaņā ar noslēgto vienošanas starp apvienības dalībniekiem, apvienības dalībnieks ir apņēmies veikt projektēšanas darbus. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22. panta pirmo daļu un Ministru kabineta 2014. gada 25. februāra noteikumu Nr. 116 „Būvkomersantu reģistrācijas noteikumi” prasībām.

Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos projektēšanas darbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.

* 1. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt elektroietaišu (līdz 1 kV) izbūves darbus. Ja pretendents (pretendenta dalībnieks) ir ārvalstu persona un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt iepirkuma līgumu, tad šim pretendentam (pretendenta dalībniekam) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
	2. Pretendentam ne vairāk kā 5 iepriekšējos gados, kā arī periodā līdz piedāvājuma iesniegšanas brīdim, ir pieredze būvdarbu veikšanā vismaz 3 (trīs) objektos, kuri ir pilnībā pabeigti un nodoti ekspluatācijā, un kuros katrā ir veikta ārējās elektroapgādes kabeļlīnijas līdz 1 kV izbūve vai pārbūve apdzīvotas vietas[[1]](#footnote-1) ielas robežās.
	3. Pretendenta vai, ja pretendents ir apvienība, tad vismaz viena apvienības dalībnieka rīcībā ir jābūt būvdarbu vadītājam, kuram ir spēkā esošs būvprakses sertifikāts elektroietaišu (līdz 1 kV) izbūves darbu vadīšanā un ne vairāk kā 5 iepriekšējos gados, kā arī periodā līdz piedāvājuma iesniegšanas brīdim, ir pieredze kā būvdarbu vadītājam 2 (divos) objektos, kuri ir pilnībā pabeigti un nodoti ekspluatācijā, un kuros katrā ir veikta ārējas elektroapgādes kabeļlīnijas līdz 1kV izbūve vai pārbūve apdzīvotas vietas ielas robežās.
	4. Pretendentam vai, ja pretendents ir apvienība, tad vismaz viena apvienības dalībniekam ir jābūt izsniegtām atļaujām darbam ar A/S “Sadales tīkls” elektroietaisēm.
	5. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.
	6. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	7. Ja apakšuzņēmējs, kura veicamo būvdarbu vērtība ir vismaz 10 000 *euro* vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā. Šajā gadījumā jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
1. **Pretendentu atlases dokumenti**
	1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
		1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
		2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums;
		3. attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 16.1. punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));
		4. ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības, iesniedzot piedāvājumu veikt elektroietaišu (spriegums līdz 1 kV) izbūves darbus un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.
	2. informācija par pretendenta veiktajiem darbiem, saskaņā ar nolikuma 16.3. punktā noteiktajām prasībām, norādot darbu pasūtītāju, objekta nosaukumu un raksturojumu, būvdarbu izpildes periodu, izpildes vietu, norādot datumu, kad objekts nodots ekspluatācijā (aizpildot šādu tabulu):

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvdarbu izpildes periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

 un **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 16.3. punktā minēto darbu veikšanā (ja pretendents objektīvu iemeslu dēļ nevar iesniegt būvdarbu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);

* 1. informācija, kas apliecina nolikuma 16.4. punktā norādīto speciālistu pieredzi, norādot darbu pasūtītāju, objekta nosaukumu un raksturojumu, darbu izpildes periodu, izpildes vietu, norādot datumu, kad objekti nodoti ekspluatācijā (aizpildot šādu tabulu):

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvdarbu izpildes periods un datums, kad objekts nodots ekspluatācijā |
| 1. |  |  |  |  |

**obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta piedāvāto speciālistu pieredzi nolikuma 16.4. punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālistu pieredzes atbilstību nolikuma prasībām) un, **pievienojot** nolikuma 16.4. punktā norādītā speciālista apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 16.4. punktā norādīto speciālistu;

* 1. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu kandidāta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 16.4. punktā norādītos darbus, un gadījumā, ja ar kandidātu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 16.4. punktā norādītos darbus un apliecinājumu, ka gadījumā, ja kandidāts konkursa otrajā kārtā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 16.4. punktiem, kuri būvprakses sertifikātu saņēmuši Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv)).

* 1. pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
	2. nolikuma 16.8. punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo būvdarbu vērtība ir vismaz 10 000 *euro*, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona un nav reģistrēts Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvdarbu attiecīgajā jomā (sfērā), un apliecinājums, ka gadījumā, ja pretendents tiks atzīts par konkursa uzvarētāju, tad apakšuzņēmējs apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētiem apakšuzņēmējiem Pasūtītājs par šo apakšuzņēmēju atbilstību nolikuma 16.1. punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv](http://www.bis.gov.lv)).
	3. nolikuma 16.7. punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 16.1. punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus būvdarbus un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv).
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. **Tehniskais piedāvājums**
	1. Attiecībā uz **tehniskā piedāvājuma** sagatavošanu, pretendentam jāievēro sekojoši nosacījumi:
		1. tas jāsagatavo atbilstoši nolikumā norādītajām prasībām. Izstrādājot tehnisko piedāvājumu, pretendentam jāievēro, ka par visu darbu izpildi, kā arī par pretendenta iegādāto materiālu kvalitāti atbild pretendents;
		2. tehniskais piedāvājums apliecina pretendenta atbilstību nolikumā norādīto tehnisko prasību līmenim attiecībā uz visu iepirkuma apjomu. Tehniskais piedāvājums noformējams brīvā formā, īsi, norādot tikai tos resursus, kas nepieciešami visa iepirkuma apjoma, par kuru pretendents iesniedz piedāvājumu, darbu izpildei, un saturā ievērojot noteikto secību;
		3. tehniskajā piedāvājumā pretendentam jāiekļauj šāda informācija:
			1. **Organizatoriskā struktūrshēma.** Jānorāda darbu izpildē iesaistītie būvuzņēmēji, apvienības dalībnieki (ja piedāvājumu iesniedz apvienība), būtiskākie piegādātāji, apakšuzņēmēji (ja tādi tiek piesaistīti).
			2. **Darbu veikšanas kalendārais grafiks**. Jāiesniedz par Darbu daudzumu un izmaksu saraksta norādītajām galvenajām sadaļām par katru objektu. Jānorāda kopējais darbu izpildes kalendāro nedēļu un mēnešu skaits un darbu izpildes secība, ievērojot, ka kopējais darbu izpildes termiņš nevar pārsniegt 4 (četrus) mēnešus (tajā skaitā, saņemta atzīme par būvdarbu pabeigšanu paskaidrojuma rakstā).
			3. **Izbūvētā objekta garantijas laiks**. Jānorāda ne īsāks par kā **3 (trīs) gadi** objektam pēc objekta pieņemšanas ekspluatācijā.
2. **Finanšu piedāvājums**
	1. Attiecībā uz **finanšu piedāvājuma** sagatavošanu, pretendentam jāievēro šādi nosacījumi:
		1. finanšu daļu veido iepirkuma priekšmetā iekļauto plānoto darbu izmaksu kopsumma, kas jānorāda Finanšu piedāvājuma veidlapā (2.pielikums) un Darbu daudzumu un izmaksu sarakstā (3.pielikums).
		2. Darbu daudzumu un izmaksu sarakstā darbu veidi un darbu daudzumi ir paredzēti Pasūtītāja plānotajos apjomos. Pretendentam finanšu piedāvājumā jāiekļauj visi objekta projektēšanas dokumentācijā norādītie darbu veidi un apjomi.
		3. Darbu daudzumu un izmaksu sarakstā katras pozīcijas vienības cenā iekļaujamas visas saprātīgi paredzamās ar konkrēta darba veida izpildi saistītas izmaksas (ņemot vērā, ka tiesības veikt apjoma izmaiņas saskaņā ar līguma noteikumiem) saskaņā ar Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
		4. Visām (katras pozīcijas) cenām un izmaksām darbu daudzumu un izmaksu sarakstā jābūt norādītām *euro*, saraksta beigās jānorāda cena bez pievienotās vērtības nodokļa, pievienotās vērtības nodoklis un kopējā cena. Visām (katras pozīcijas) cenām un izmaksām darbu daudzumu un izmaksu sarakstā jābūt norādītām ar precizitāti 2 (divas) zīmes aiz komata.
		5. Vienību cenu izmaiņas iepirkuma līguma darbības laikā nav paredzētas.
3. **Iepirkuma līguma projekts**
	1. Iepirkuma līguma projekts ir pievienots nolikumam kā 6.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Visi iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar iepirkuma nolikuma, tā pielikumu un iepirkuma procedūras uzvarētāja piedāvājumā ietverto informāciju.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	2. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis pretendentam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	3. Izvērtējot pretendenta finanšu piedāvājumu, Komisija pārbauda tā atbilstību iepirkuma nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	4. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.
	5. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	6. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	7. Attiecībā uz pretendentu, kas atbilst iepriekš minētajām nolikuma prasībām un kuram būtu piešķiramas līguma slēgšanas tiesības, iepirkuma komisija veiks pārbaudi, vai uz attiecīgo pretendentu nav attiecināmi nolikuma 14.punktā noteiktie izslēgšanas gadījumi.
2. **Piedāvājuma izvēles kritērijs**

Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu. Iepirkuma komisija izvēlas piedāvājumu ar zemāko cenu.

1. **Lēmuma par iepirkuma procedūras rezultātiem pieņemšana un paziņošana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkuma procedūras rezultātiem pieņem komisija saskaņā ar nolikuma 22.punktā noteikto piedāvājumu vērtēšanas kārtību.
	4. Pasūtītājs 3 (triju) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot uzvarētāja piedāvājuma cenu, kā arī noraidītajam pretendentam tā iesniegtā piedāvājuma noraidīšanas iemeslus;
2. **Lēmums par iepirkuma procedūras pārtraukšanu**

Pasūtītāja iepirkumu komisija var jebkurā brīdī pārtraukt iepirkuma procedūru, ja tam ir objektīvs iemesls.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 6.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1.pielikums – Pieteikuma vēstule;

2.pielikums – Finanšu piedāvājuma forma;

3.pielikums – Darbu daudzumu un izmaksu saraksts;

4.pielikums – Projektēšanas dokumentācija;

5. pielikums – Būvdarbu veikšanas vispārīgie nosacījumi;

6. pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* I.Novika

1.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

“Autostāvvietu elektronisko kontroles iekārtu elektroapgādes izbūve Vecāķu apkaimē, Rīgā”

Identifikācijas Nr. RS/2025/43

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma nolikuma prasībām.

Iesniedzot piedāvājumu, mēs apliecinām, ka esam iepazinušies ar konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir[[2]](#footnote-2) - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

2.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

**FINANŠU PIEDĀVĀJUMS
IEPIRKUMAM**

“Autostāvvietu elektronisko kontroles iekārtu elektroapgādes izbūve Vecāķu apkaimē, Rīgā”

identifikācijas Nr. RS/2025/43

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

piedāvā veikt autostāvvietu elektronisko kontroles iekārtu elektroapgādes izbūves darbus Vecāķu apkaimē, Rīgā par šādu cenu:

|  |
| --- |
| **Cena *euro* bez PVN**  |
|  |

saskaņā ar Darbu daudzumu un izmaksu sarakstu, kas ir pievienoti šim piedāvājumam un ir neatņemama tā sastāvdaļa.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

3.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

**Darbu daudzumu un izmaksu saraksts**

**(atsevišķā failā)**

4.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

**Projektēšanas dokumentācija**

“Autostāvvietu elektronisko kontroles iekārtu elektroapgāde Vecāķu apkaimē, Rīgā”

*(atsevišķā failā)*

5.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

|  |
| --- |
| **Būvdarbu veikšanas vispārīgie nosacījumi** |
| **Būvdarbu veikšana, saskaņošana un organizēšana** |
| 1.              Būvuzņēmējam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi. |
| 2.              Pirms būvdarbu uzsākšanas Būvuzņēmējam rūpīgi jāiepazīstas ar būvdarbu veikšanas zonu, esošo situāciju, būvlaukumu, pēc Pasūtītāja pieprasījuma jāizstrādā Darbu veikšanas projekts vai apraksts, jāiegūst visas nepieciešamās atļaujas un nepieciešamie skaņojumi darbu uzsākšanai, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai. |
| 3.              Būvuzņēmējs ir pilnībā atbildīgs par visu saistīto inženierkomunikāciju pārslēgšanu, atslēgšanu, būvlaukumam piesaistīto resursu uzskaiti, pagaidu pieslēgumu izbūvi un ekspluatāciju būvdarbu izpildes laikā savām vajadzībām. Par patērētā ūdens, elektrības, siltumenerģijas resursiem, ja tiek izmantota Pasūtītāja infrastruktūra un Pasūtītājs ir pieprasījis veikt būvdarbiem patērēto resursu uzskaiti, Uzņēmējs maksā Pasūtītājam saskaņā skaitītāju rādītājiem vai vienojoties par konkrētu patēriņa aprēķinu. |
| 4.              Būvuzņēmējam, pirms darbu uzsākšanas, jāsaskaņo minētā uzdevuma izpildei nepieciešamo tehnisko dokumentāciju ar valsts un/ vai pašvaldību, vai citām iestādēm un organizācijām, sedzot par saviem finanšu līdzekļiem visas ar iepriekšminētajām darbībām saistītās izmaksas.  |
| 5.              Būvdarbu laikā Būvuzņēmējam ir jānodrošina, ka dēļ būvdarbu izpildes netiek traucēta pārējās ēkas/teritorijas lietotāju funkcionālā darbība, jāievēro tīrība un kārtība darbu veikšanas zonā, kā arī teritorijā, ko ietekmē darbu izpilde (izbraukšana/iebraukšana). Būvuzņēmējs ir pilnībā atbildīgs par atbilstošu brīdinājuma zīmju, telpu norobežošanas, inženierkomunikāciju nosegšanu un pasargāšanu no putekļiem, teritorijas transporta un gājēju kustības funkciju nepārtrauktību, ciktāl tas attiecas uz realizējamā Objekta darbu zonu. |
| 6.          Būvuzņēmējs veic visus darbus, piesaistot nepieciešamo darbaspēku, tehniku, aprīkojumu, darbarīkiem un materiāliem. |
| **Būvlaukuma ierīkošana** |
| 7.          Būvuzņēmējs nodrošina būvlaukuma aprīkojuma uzstādīšanu atbilstoši saskaņotajam Darbu organizācijas projektam. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Būvuzņēmēja cenā un par tām nav jāveic papildus maksājumi. |
| 8.          Būvuzņēmējam jāiegūst pašam sava informācija par piekļūšanu visām būvlaukuma daļām, un, ja Būvuzņēmējs vēlas izmantot ceļus, kas ved cauri privātīpašumiem vai kā citādi apgrūtinātām teritorijām, viņam jānokārto visas formalitātes ar teritorijas valdītājiem. |
| 9.          Segumi, ko Būvuzņēmējs izmanto vai šķērso līguma nolūkos, jāuztur apmierinošā stāvoklī līguma izpildes laikā, savukārt pēc tā izpildes Būvuzņēmējam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontroles institūcijām, uz paša rēķina. Būvuzņēmējam jāregulē savu transportlīdzekļu darbības veids, lai nodrošinātu, ka tie netiek nevajadzīgi bojāti būvju teritorijā - publiski vai kādā citā veidā. |
| 10.          Pēc būvlaukuma demontāžas Būvuzņēmējam ir pienākums atjaunot teritoriju (vai telpas) iepriekšējā stāvoklī. |
| 11.          Būvuzņēmējs nodrošina un uztur visas nepieciešamās izmitināšanas un labklājības iespējas saviem (un sava Apakšuzņēmēja) darbiniekiem un darbaspēkam.  |
| 12.          Būvuzņēmējam savās izmaksās jāiekļauj visi izdevumi, kas varētu rasties biroja telpu vai būvlaukuma ierīkošanas un uzturēšanas vajadzībām. |
| 13.          Būvuzņēmējam Pasūtītājs jāinformē rakstiski 5 dienas iepriekš par plānoto darbu uzsākšanas datumu konkrētā Būvlaukuma teritorijā. |
| 14.          Būvuzņēmējam pašam jāorganizē vienošanās starp savu personālu un piesaistītajiem apakšuzņēmējiem, kas strādā būvlaukumā vai tā tuvumā, par laukumiem, ko tas/tie vēlas izmantot kā piekļuves vai uzglabāšanas teritoriju savam inventāram un materiāliem un kā darba laukumu. Visas izmaksas šim nolūkam jāsedz pašam Būvuzņēmējam. |
| 15.          Pirms būvlaukuma pieņemšanas un pirms jebkuriem būvdarbiem Būvuzņēmējam jāveic būvlaukumu izvietojumu, konstrukciju, ietvju u.c. blakus struktūru, ko varētu ietekmēt būvdarbi, apsekošana. Apsekotām jābūt arī teritorijām būvlaukuma tuvumā, ko varētu ietekmēt būvdarbi. Visi esošie defekti un citas būtiskas detaļas jākonstatē, jāiereģistrē un jānofotografē. Ja defektu nav, Būvuzņēmējam jāiesniedz Pasūtītājam rakstisks apstiprinājums par apsekošanu, kas veikta pirms darbu uzsākšanas būvlaukumu vietās. Būvuzņēmējam jāorganizē Pasūtītāja pārstāvju un jebkuru citu atbildīgo institūciju klātbūtne apsekošanas laikā. |
| 16.          Visi pēc Būvuzņēmēja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, un/vai kontroles institūcijām, uz paša Būvuzņēmēja rēķina. |
| 17.          Darbu gaitas fotografēšana jāveic būvniecības fāzē tādos intervālos, kas atspoguļo galvenos progresa etapus. |
| 18.          Pēc nepieciešamības Būvuzņēmējam jānodrošina visa būvlaukuma videonovērošana. Videonovērošanas materiālam un arhīvam jābūt piekļuvei arī Pasūtītāja pārstāvim. |
| **Pagaidu inženierkomunikācijas** |
| 19.          Būvuzņēmējam uz sava rēķina jānoorganizē elektrības un ūdens apgāde, telefons un citas komunikācijas, kas nepieciešamas būvlaukuma iekārtošanai, un jānodrošina visu cauruļu, kabeļu un armatūras, kas saistītas ar šo komunikāciju uzstādīšanu, piegāde, apkope un aizvākšana pēc darbu pabeigšanas.  |
| 20.          Būvuzņēmējam jānodrošina adekvāta pārbaudīta dzeramā ūdens piegāde būvlaukumā. Būvuzņēmējam jānodrošina un jāapmaksā visa ūdensapgāde (tajā skaitā pagaidu ūdens pieslēgums vai cita alternatīva ūdensapgāde), kas nepieciešama būvdarbiem, sanitārajām ietaisēm, būvlaukuma birojiem un cauruļvadu skalošanai un testēšanai. |
| 21.          Būvuzņēmējam uz sava rēķina jāpiegādā, jāuzstāda, jādarbina un jāapkopj visa elektroapgādes sistēma (tajā skaitā pagaidu elektroapgādes pieslēgums), kas nepieciešama būvdarbiem, būvlaukuma birojiem un testēšanai. |
| 22.          Ja Būvuzņēmējs izmanto tiešo pieslēgumu elektroenerģijas piegādātājam, tam jākārto visas formalitātes ar vietējo elektroapgādes uzņēmumu par pagaidu elektroapgādi. Būvuzņēmējam jāmaksā vietējam elektroapgādes uzņēmumam par visiem pieslēgumu pakalpojumiem. |
| 23.          Būvuzņēmējam jānodrošina viss darbaspēks, materiāli un aprīkojums pagaidu elektroapgādes uzstādīšanai. Pēc darbu pabeigšanas teritorijā Būvuzņēmējam jāatslēdz elektrība un jānovāc pagaidu elektroapgādes sistēma, vienojoties ar vietējo elektroapgādes uzņēmumu. Ja kā pagaidu elektroapgādes sistēmā tiek izmantotas motor ģeneratoru stacijas, šīm stacijām jābūt akustiski izolētām ar īpašiem nožogojumiem no blakusesošajām dzīvojamām mājām. Visām elektroiekārtām, kas ietilpst pagaidu būvēs, jāatbilst aktuālajiem noteikumiem. |
| 24.          Būvuzņēmējam jānodrošina un jāapmaksā pietiekams skaits pagaidu konteinera tipa tualešu saviem darbiniekiem. Ietaises atbilstoši jānošķir no publiski pieejamām vietām un jāuzstāda un jāapkopj piemērotās teritorijās. Tualetes jāuztur tīras un jāiztukšo pēc nepieciešamības. Pabeidzot darbus, sanitārās iekārtas jānovāc un teritorija jāatgriež to sākotnējā stāvoklī. |
| 25.          Pēc darbu pabeigšanas vai gadījumā, ja pagaidu ietaises vairs nav nepieciešamas, Būvuzņēmējam tās jānojauc un būvlaukums jāsakārto atbilstoši tā sākotnējam stāvoklim ieskaitot pilnu tīrīšanas un uzkopšanas darbus. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Uzņēmējam. |
| **Būvlaukuma tīrība** |
| 26.          Būvuzņēmējam netiks piedāvāti laukumi atkritumu izvietošanai, un viņam jāorganizē rakšanas atkritumu izvietošanas iespējas uz paša rēķina. Neatļauta atkritumu izvietošana nav pieļaujama. |
| 27.          Būvuzņēmējs ir atbildīgs par adekvātu būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus. Būvuzņēmējam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem un ietvēm, un nekavējoties jāaizvāc jebkuri šādā veidā izgāzti materiāli. |
| 28.         Būvuzņēmējam, sekojot Pasūtītāja norādījumiem, citi materiāli jālikvidē. Būvuzņēmējam jāiekrauj, jātransportē un jāizgāž visi būvgruži, kas radušies darbu izpildes laikā, atļautā pašvaldības iestāžu norādītā izgāztuvē. Būvuzņēmējs ir atbildīgs par visiem ar materiālu izgāšanu saistītajiem izdevumiem.  |
| 29.          Būvuzņēmējs būvlaukumā jāuzstāda atsevišķi konteineri bīstamajiem atkritumiem, ja tādi rodas būvdarbu procesā. |
| 30.          Ja Pasūtītāja ieskatā būvlaukums netiek uzturēts atbilstošā kārtībā, tam ir tiesības rakstiski to norādīt Būvuzņēmējam un tam ir pienākums 2 dienu laikā izpildīt Pasūtītāja norādīto.  |
| 31.         Būvuzņēmējam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem būvlaukuma tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskarto ielu stāvoklim. |
| 32.          Būvuzņēmējs nodrošina, ka darba dienas / maiņas beigās tiek veikta darba vietas sakārtošana / tīrīšana - savās vietās nolikti instrumenti, materiāli, tehnika, darba apģērbs un veikta visu atgriezumu un būvgružu savākšana un nogādāšana tam paredzētā vietā, veikti uzkopšanas darbi.  |
| 33.          Pēc būvdarbu pabeigšanas un testēšanas Būvuzņēmējam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Būvuzņēmējs vai kāds no viņa apakšuzņēmējiem izmantojuši darbu veikšanai) no būvlaukuma un tā apkārtnes. Būvuzņēmējam jāuzkopj visas būves un jāatstāj būvlaukums labā kārtībā. Būvuzņēmējam ir pienākums sagatavot visas telpas, iekārtas un inventāru ekspluatācijai – iztīrīt no visiem gružiem, netīrumiem un putekļiem, kas radušies būvniecības procesā, veicot objekta ģenerāltīrīšanu. |
| 34.          Ja Būvuzņēmējs atsakās vai ignorē prasību veikt vai nekvalitatīvi veic būvgružu, atkritumu un pagaidu konstrukciju aizvākšanu vai bruģēto teritoriju un gājēju ietvju tīrīšanu, kā noteikts šajās prasībās, Pasūtītājs var pēc paša izvēles aizvākt un izgāzt minētos būvgružus, atkritumus un pagaidu būves, uzkopt bruģētās teritorijas vai gājēju ietves un atskaitīt attiecīgās izmaksas no summas, kas pienāktos Būvuzņēmējam saskaņā ar līgumu. |
| **Ielu un ietvju šķēršļi** |
| 35.          Ja nepieciešami pagaidu ceļi, apbrauktuves vai rampas, tie jāizbūvē un jāpiegādā un jāuztur atbilstoši visiem standartiem, kas atbilst transporta vai gājēju klasei/-ēm, kam tās nepieciešamas. |
| 36.          Būvuzņēmējam jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem vai ietvēm, un nekavējoties jāaizvāc jebkuri šādā veidā izgāzti materiāli. Šī punkta noteikumi attiecas arī uz bruģētajām/asfaltētajām Pasūtītāja teritorijām. |
| **Esošie inženiertīkli** |
| 37.          Būvuzņēmējam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai ko var ietekmēt būvdarbi. |
| 38.          Būvuzņēmējam jāizpilda noteikumi, kurus var izvirzīt Institūcijas, kas saistītas ar ūdens maģistrāļu, kanalizāciju, telefona kabeļu, elektrības vadu vai citu būvlaukumā esošo komunikāciju uzturēšanu un aizsardzību, visus komunikāciju bojājumus novēršot par saviem līdzekļiem. |
| 39.          Žogi, sienas un citas ierobežojošas konstrukcijas, kur tādas ir, uz laiku jāatver, lai nodrošinātu piekļūšanu būvlaukumam. Tās jāuzstāda atpakaļ sākotnējā stāvoklī, kas būtu pieņemams Pasūtītājam. |
| 40.          Gadījumā, ja Būvuzņēmēja vainas dēļ tiek bojātas ūdens, kanalizācijas, elektrības vai telefona instalācijas (neatkarīgi no to marķējuma), Būvuzņēmējam nekavējoties jāinformē attiecīgā institūcija, nosūtot paziņojuma kopiju Pasūtītājam. |
| 41.          Jebkuri Būvuzņēmēja izraisīti bojājumi esošajās komunikācijās jāsalabo līdz sākotnējam vai labākam stāvoklim par Būvuzņēmēja līdzekļiem. |
| 42.          Ja nepieciešams, Būvuzņēmējam par saviem līdzekļiem jāveic izpētes rakšanas darbi, lai apstiprinātu vai noteiktu esošo komunikāciju tipus, izmērus un atrašanās vietas. |
| **Kvalitātes kontroles sistēma** |
| 43.         Būvuzņēmējam jāizstrādā būvdarbu kvalitātes kontroles sistēma. |
|  **Darbu uzsākšana** |
| 44.          Būvuzņēmējam jānodrošina, ka līguma izpildē tiks ievērotas darba aizsardzības prasības saskaņā ar Ministru kabineta 2003. gada 25. februāra noteikumiem Nr.92 „Darba aizsardzības prasības veicot būvdarbus”. |

6.pielikums

iepirkuma procedūras nolikumam

“Autostāvvietu elektronisko kontroles iekārtu elektroapgādes izbūve

Vecāķu apkaimē, Rīgā” Identifikācijas Nr. RS/2025/43

**LĪGUMS**

Rīgā,  *Datumu skatīt laika zīmogā*

**Rīgas pašvaldības sabiedrība ar ierobežotu atbildību “RĪGAS SATIKSME”**, vien. reģ. nr.: 40003619950, tās \_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar valdes lēmumu (turpmāk – PASŪTĪTĀJS), no vienas puses un

\_\_\_\_\_\_\_\_\_\_\_\_, vien. reģ. nr.: \_\_\_\_\_\_\_\_\_\_\_, tās \_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – IZPILDĪTĀJS, no otras puses (abi kopā turpmāk – Līdzēji), pamatojoties PASŪTĪTĀJA organizētās iepirkuma procedūras “Autostāvvietu elektronisko kontroles iekārtu elektroapgādes izbūve Vecāķu apkaimē, Rīgā”, identifikācijas Nr. RS/2025/43 (turpmāk – Konkurss) rezultātu, noslēdz šādu līgumu (turpmāk – Līgums):

1. **LĪGUMA PRIEKŠMETS UN TERMIŅI**
	1. Noslēdzot Līgumu, IZPILDĪTĀJS apņemas ar saviem spēkiem, personālu, darba rīkiem, iekārtām un materiāliem veikt autostāvvietu elektronisko kontroles iekārtuelektroapgādes izbūvi Vecāķu apkaimē, Rīgā (turpmāk – Būvdarbi) šādos objektos: kāpu prospekts - Selgas iela (EKI 901), Pludmales iela (EKI 910), Garciema - Selgas iela (EKI 903) (turpmāk kopā - Objekti) atbilstoši šādām projektēšanas dokumentācijas “Autostāvvietu elektronisko kontroles iekārtu elektroapgāde Vecāķu apkaimē, Rīgā” prasībām, ievērojot Būvdarbu veikšanas vispārīgos nosacījumus, kā arī atbilstoši normatīvo aktu prasībām.
	2. Būvdarbu apjoms un izcenojumi ir atspoguļoti Darbu daudzumu un izmaksu sarakstā, kas ir pievienoti Līgumam kā 1.pielikums un ir Līguma neatņemama sastāvdaļa.
	3. 5 (piecu) darba dienu laikā no Līguma parakstīšanas dienas IZPILDĪTĀJAM jāiesniedz Rīgas valstspilsētas pašvaldības Pilsētas attīstības departamentā nepieciešamie dokumenti atzīmes izdarīšanai paskaidrojuma rakstā par Būvdarbu uzsākšanas nosacījumu izpildi. Būvdarbus uzsāk 5 (piecu) darba dienu laikā pēc Rīgas valstspilsētas pašvaldības Pilsētas attīstības departamentā atzīmes izdarīšanas par Būvdarbu uzsākšanas nosacījumu izpildi. Būvuzņēmējam patstāvīgi jāsaņem Līgumā paredzēto darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.
	4. Būvuzņēmējam ir pienākums veikt visas nepieciešamās darbības, tajā skaitā, reģistrāciju Būvniecības informācijas sistēmā atzīmes par būvdarbu uzsākšanas nosacījumu izpildi saņemšanai.
	5. Būvdarbi Objektos tiek veikti saskaņā ar Kalendāro grafiku (Līguma 2.pielikums) ne ilgāk kā 2 (divi) mēneši, skaitot no dienas, kad paskaidrojuma rakstā saņemta Rīgas valstspilsētas pašvaldības Pilsētas attīstības departamenta atzīme par Būvdarbu uzsākšanas nosacījumu izpildi. Ne ilgāk kā 2 (divi) mēneši pēc būvdarbu pabeigšanas Objektos IZPILDĪTĀJAM ir jāsaņem atzīme paskaidrojuma rakstā par būvdarbu pabeigšanu Objektos. Būvdarbu izpildes termiņā netiek ieskaitīts laiks, kurā Būvdarbus nav iespējams veikt sakarā ar Būvdarbu veikšanai nelabvēlīgo meteoroloģisko apstākļu iestāšanos, ar nosacījumu, ka minēto apstākļu iestāšanās tiek fiksēta ar aktiem, kurus paraksta IZPILDĪTĀJA un PASŪTĪTĀJA pilnvarotie pārstāvji.
	6. Līgums stājas spēkā tā parakstīšanas dienā un ir spēkā līdz Līgumā paredzēto saistību pilnīgai izpildei.
	7. Ar Līgumu IZPILDĪTĀJS ir pilnvarots iesniegt Rīgas domes Pilsētas attīstības departamentā un Būvniecības informācijas sistēmā nepieciešamos dokumentus un veikt visas nepieciešamās darbības atzīmes par Darbu uzsākšanas nosacījuma izpildi saņemšanai, tajā skaitā, pieprasīt un saņemt no citām institūcijām saskaņojumus Līgumā paredzēto darbu veikšanai un atzīmes būvdarbu pabeigšanu saņemšanai.
	8. Dienā, kad paskaidrojuma rakstā ir izdarīta Rīgas valstspilsētas pašvaldības Pilsētas attīstības departamenta atzīme par Būvdarbu uzsākšanas nosacījumu izpildi un dienā, kad ir saņemta atzīme par būvdarbu pabeigšanu objektā, IZPILDĪTĀJS informē par to PASŪTĪTĀJU, nosūtot paziņojumu uz Līguma 11.1. punktā norādītā PASŪTĪTĀJA pārstāvja e-pasta adresi.

1. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir EUR\_\_\_\_\_\_ (\_\_\_\_*euro* un \_\_\_ centi), bez PVN. PVN tiek maksāts normatīvajos aktos noteiktajā kārtībā.
	2. Norēķini starp IZPILDĪTĀJU un PASŪTĪTĀJU notiek šāda kārtībā:
		1. avanss netiek paredzēts.
		2. pēc Būvdarbu pabeigšanas (Būvdarbu nodošanas – pieņemšanas akta abpusējas parakstīšanas) PASŪTĪTĀJS izmaksā būvuzņēmējam 90 (deviņdesmit) % no Līguma summas, neieskaitot pievienotās vērtības nodokli (turpmāk – PVN);
		3. atlikusī Līguma summa atbilstoši faktiski izpildīto Būvdarbu apjomam tiek samaksāta pēc atzīmes izdarīšanas paskaidrojuma rakstā par būvdarbu pabeigšanu.
	3. Līguma 2.2. punktā noteiktos maksājumus PASŪTĪTĀJS veic 30 (trīsdesmit) dienu laikā pēc tam, kad saņemts rēķins no IZPILDĪTĀJA, pārskaitot uz IZPILDĪTĀJA norēķinu kontu.
	4. IZPILDĪTĀJS Līguma izpildes laikā ir tiesīgs veikt darbu apjomu izmaiņas (tajā skaitā palielināt Darbu daudzumu un izmaksu sarakstā norādīto darbu apjomu), tikai tad, ja darbu apjomu izmaiņas pirms tam ir akceptējis PASŪTĪTĀJS. Gadījumos, kad IZPILDĪTĀJS ir veicis darbu apjomu izmaiņas, neparedzētus vai papildus darbus pirms vai bez PASŪTĪTĀJA akcepta, izpildītie darbi netiek apmaksāti.
	5. Līdzēji vienojas, ka Līguma 2.1.punktā minētajā atlīdzībā ir iekļauti jebkuri IZPILDĪTĀJA palīgmateriāli, autotransporta izdevumi un visas citas nepieciešamās izmaksas ar Līgumu nolīgto Būvdarbu izpildei. Papildus Būvdarbus, t.i., tādus Būvdarbus, kas nav nolīgti, atbilstoši Līguma, tā pielikumu noteikumiem un nosacījumiem, IZPILDĪTĀJS veic, ja Līdzēji par to ir rakstiski vienojušies Līgumā noteiktajā kārtībā.
	6. Atbilstoši Publisko iepirkumu likuma 61.panta piektajai daļai, atkarībā no darbu nepieciešamības iepirkuma līguma izpildei, var tikt izmainīts plānoto Būvdarbu apjoms, bet ne vairāk kā par 15 (piecpadsmit) % no iepirkuma līguma cenas EUR bez PVN.
	7. Par maksājuma dienu uzskatāma diena, kad PASŪTĪTĀJS ir devis rīkojumu naudas pārskaitīšanai. Maksājuma uzdevums ar bankas atzīmi uzskatāms par pārskaitījumu (maksājumu) apliecinošu dokumentu.
2. **APDROŠINĀŠANA**
	1. IZPILDĪTĀJAM jānodrošina, ka Būvdarbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
	2. IZPILDĪTĀJS pēc PASŪTĪTĀJA pieprasījums iesniedz PASŪTĪTĀJAM Līguma 3.1.punktā norādīto apdrošināšanas polises kopiju.
	3. IZPILDĪTĀJAM ir ieteicams nodrošināt tam piederošo Būvdarbu izpildes laikā izmantojamo iekārtu, instrumentu, būvmateriālu un aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Būvdarbu izpildes laikā tiek bojātas vai iznīcinātas, PASŪTĪTĀJAM nav pienākums atlīdzināt IZPILDĪTĀJAM tādējādi radušos zaudējumus un papildus izmaksas, kas nav radušās PASŪTĪTĀJA vainas dēļ.
	4. Visā Būvdarbu izpildes laikā IZPILDĪTĀJS ir pilnībā atbildīgs par savu un piesaistīto personu, t.sk., apakšuzņēmēju darbinieku dzīvības apdrošināšanu, kā arī apdrošināšanu pret nelaimes gadījumiem.
3. **PASŪTĪTĀJA saistības**
	1. PASŪTĪTĀJS apņemas:
		1. savlaicīgi nodrošināt IZPILDĪTĀJAM piekļuvi Objektam, lai varētu izpildīt Būvdarbus;
		2. samaksāt par veiktajiem Būvdarbiem Līgumā noteiktajā kārtībā un termiņā;
		3. 10 darba dienu laikā pēc IZPILDĪTĀJA Būvdarbu nodošanas – pieņemšanas akta un izpilddokumentācijas saņemšanas, pieņemt atbilstoši Līguma prasībām izpildītus Būvdarbus un izskatīt izpilddokumentāciju, parakstot Būvdarbu nodošanas - pieņemšanas aktu;
	2. PASŪTĪTĀJAM ir tiesības:
		1. kontrolēt Būvdarbu veikšanu atbilstoši Latvijas normatīvajiem aktiem, būvnormatīvu prasībām, kā arī pārbaudīt izmantojamo materiālu kvalitāti un to atbilstību tāmei;
		2. vienpusēji izbeigt Līgumu bez IZPILDĪTĀJA piekrišanas Līguma 7.sadaļā noteiktajā kārtībā.
	3. PASŪTĪTĀJS nav atbildīgs par IZPILDĪTĀJA darbiniekiem/trešajām personām nodarītajiem zaudējumiem, kas radušies IZPILDĪTĀJA darbības/bezdarbības rezultātā Būvdarbu veikšanas laikā.
4. **IZPILDĪTĀJA SAISTĪBAS**
	1. IZPILDĪTĀJS apņemas:
		1. pirms Būvdarbu uzsākšanas saņemt normatīvajos aktos paredzētās atļaujas, kas nepieciešamas Būvdarbu veikšanai, kā arī, gadījumā, ja Objektā tiek veikti būvdarbi citu būvniecības procesu ietvaros, saskaņot Būvdarbus ar attiecīgo būvdarbu veicēju.
		2. nodrošināt Būvdarbu kvalitatīvu izpildi Līgumā norādītajos termiņos, atbilstoši projektēšanas dokumentācijai un Darbu daudzumu un izmaksu sarakstam, kā arī saskaņā ar normatīvajiem aktiem, dokumentiem un instrukcijām, kas ir saistīti ar Līguma saistību izpildi;
		3. sadarboties ar elektroenerģijas pārvades vai sadales sistēmas operatoru – AS “Sadales tīkls”, kas veiks ar Objekta pieslēgšanu elektroenerģijas pārvades vai sadales sistēmai saistītus būvdarbus, kā arī nodrošināt AS “Sadales tīkls” piekļuvi darbu veikšanas teritorijai pieslēguma ierīkošanai;
		4. izpildīt Būvdarbus tādā veidā, lai netiktu pārtraukta transporta kustība un/vai ietekmēta trešo personu manta;
		5. Būvdarbu veikšanas laikā par saviem līdzekļiem norobežot Objektu atbilstoši normatīvajos aktos noteiktajai kārtībai un atbildēt par trešo personu veselībai, dzīvībai vai īpašumam nodarīto kaitējumu šī noteikuma neievērošanas gadījumā;
		6. pēc PASŪTĪTĀJA pieprasījuma iesniegt visas nepieciešamās speciālās atļaujas, licences vai sertifikātus Līgumā noteikto Būvdarbu veikšanai;
		7. rakstiski brīdināt PASŪTĪTĀJU par neparedzētiem apstākļiem, kas ietekmē vai varētu ietekmēt Būvdarbu izpildi, ja tādi radušies pēc Līguma noslēgšanas;
		8. Būvdarbu izpildē ievērot arī tādu normatīvo aktu prasības, kas reglamentē drošības pasākumus attiecībā uz Būvdarbu vietu un tās apkārtnē esošām ēkām un citiem objektiem;
		9. garantēt Latvijas Republikā atzītu atbilstības apliecinātu (sertificētu), kvalitatīvu, pārbaudītu, tehnoloģiski un funkcionāli atbilstošu materiālu izmantošanu;
		10. uzņemties atbildību par darba drošības tehnikas un ugunsdrošības noteikumu ievērošanu Būvdarbu izpildes procesā un par šo noteikumu neievērošanas sekām objektā;
		11. izmantot Objektā materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
		12. uzņemties visu atbildību par Būvdarbu izpildē iesaistīto personu instruktāžu un apmācību darba aizsardzības jomā pirms Būvdarbu uzsākšanas un visā laikposmā, kad šīs personas tiek nodarbinātas Objektā;
		13. savlaicīgi rakstveidā brīdināt PASŪTĪTĀJU:
			1. par PASŪTĪTĀJA izsniegto dokumentu trūkumiem vai nepilnībām, kā arī citiem apstākļiem, kas var ietekmēt Būvdarbu kvalitāti un izpildes termiņus;
			2. par neparedzētiem objektīviem apstākļiem, kādi radušies pēc Līguma noslēgšanas un kuru dēļ nepieciešams mainīt tāmi vai pārsniegt Līguma summu.
		14. Būvdarbu izpildes laikā par saviem līdekļiem organizēt būvlaukuma uzturēšanu kārtībā, būvgružu novākšanu, utilizāciju un Objekta apsardzi, ja Līgumā nav noteikts citādi;
		15. ne vēlāk kā Būvdarbu pabeigšanas dienā ar saviem spēkiem un līdzekļiem atbrīvot Būvdarbu veikšanas vietu no būvgružiem, sava inventāra un darbarīkiem, kā arī aizvākt visas pagaidu būves, ierīces un iekārtas, kas bija nepieciešamas Būvdarbu izpildes gaitā;
		16. pēc Būvdarbu pabeigšanas iesniegt Rīgas valstspilsētas pašvaldības Pilsētas attīstības departamenta visu nepieciešamo dokumentāciju atzīmes izdarīšanai par Būvdarbu pabeigšanu paskaidrojuma rakstā, pirms tam iesniedzamo dokumentāciju saskaņojot ar 11.1.2. apakšpunktā norādīto PASŪTĪTĀJA pilnvaroto personu.
	2. IZPILDĪTĀJS apliecina, ka IZPILDĪTĀJAM, tā apakšuzņēmējiem vai nodarbinātajiem speciālistiem ir visas nepieciešamās speciālās atļaujas, licences vai sertifikāti Līgumā noteikto Būvdarbu veikšanai.
	3. IZPILDĪTĀJS apliecina, ka pirms Līguma parakstīšanas ir iepazinies ar inženiertīklu izvietojumu.
	4. IZPILDĪTĀJS ir atbildīgs par jebkuru Būvdarbu izpildē nodarbināto un piesaistīto trešo personu rīcību (arī bezdarbību), it kā tā būtu IZPILDĪTĀJA rīcība vai bezdarbība. Pēc PASŪTĪTĀJA pieprasījuma IZPILDĪTĀJAM ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt IZPILDĪTĀJA nodarbināto vai piesaistīto trešo personu rīcības (arī bezdarbības) rezultātā.
	5. IZPILDĪTĀJS ir atbildīgs:
		1. par pareizu Būvdarbu organizēšanu, savu darbinieku kvalifikāciju, Būvdarbu drošības, ugunsdrošības un ražošanas sanitāro noteikumu ievērošanu;
		2. par izpildīto Būvdarbu kvalitātes atbilstību Latvijas Republikā spēkā esošo normatīvo aktu prasībām;
		3. par piegādāto un pielietoto materiālu, iekārtu un izstrādājumu kvalitāti;
		4. par izpildīto Būvdarbu slēptajiem trūkumiem, ko PASŪTĪTĀJS atklājis garantijas laikā.
	6. IZPILDĪTĀJS nodrošina 36 (trīsdesmit seši) mēnešu garantiju izpildītajiem Būvdarbiem, skaitot no dienas, kad objekts ir nodots ekspluatācijā.
	7. IZPILDĪTĀJS apņemas garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk tekstā – Trūkumi), ja Trūkumi radušies Būvuzņēmēja un/vai viņa Apakšuzņēmēja vainas dēļ.
	8. Garantijas laikā atklātie Trūkumi tiek novērsti termiņā, kas paredzēts abu Līdzēju parakstītā aktā.
	9. Ja IZPILDĪTĀJAM kļūst zināmi apstākļi, kuru dēļ tas nespēs pabeigt Būvdarbus 1.5.apakšpunktā noteiktajā termiņā, tam ir pienākums nekavējoties rakstiski informēt PASŪTĪTĀJU, norādot izpildes termiņa kavējuma iemeslus un kavējuma ietekmi uz Būvdarbu nodošanas datumu. Līdz ar minēto informāciju, IZPILDĪTĀJAM ir pienākums iesniegt ierosinājumus kavējuma iemeslu novēršanai vai, ja tas nav iespējams, pieprasīt izpildes termiņa pagarinājumu.
	10. Ja Būvdarbu veikšanas laikā ir nepieciešams ievērot Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” prasības, PASŪTĪTĀJS, vadoties no konkrētā būvdarbu rakstura, saskaņā ar iepriekšminēto noteikumu 6.,7.,8.,9.,11.,12., un 13. un 13.1 punktu pilnvaro, ieceļ un uzdod par pienākumu IZPILDĪTĀJAM:
		1. veikt projekta vadītāja pienākumus;
		2. veikt darba aizsardzības koordinatora pienākumus projekta sagatavošanas posmā;
		3. veikt darba aizsardzības koordinatora pienākumus projekta izpildes posmā;
		4. nodrošināt pirms būvdarbu uzsākšanas izstrādātu darba aizsardzības plānu;
		5. pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu;
		6. novietot paziņojumu par būvdarbu veikšanu būvlaukumā redzamā vietā un to atjaunot.
5. **BŪVDARBU PIEŅEMŠANAS UN NODOŠANAS KĀRTĪBA**
	1. Nododot un pieņemot Būvdarbus, PASŪTĪTĀJS un IZPILDĪTĀJS vadās pēc spēkā esošajiem normatīvajiem dokumentiem un Līguma.
	2. Pēc Līgumā noteikto Būvdarbu pabeigšanas Objektā IZPILDĪTĀJS sagatavo, paraksta un iesniedz PASŪTĪTĀJAM apstiprināšanai Būvdarbu nodošanas – pieņemšanas aktu.
	3. Iesniedzot PASŪTĪTĀJAM Būvdarbu nodošanas – pieņemšanas aktu, IZPILDĪTĀJS tam pievieno izpilddokumentāciju.
	4. PASŪTĪTĀJS 10 (desmit) darba dienu laikā izskata un paraksta iesniegto Būvdarbu nodošanas – pieņemšanas aktu un tam pievienoto izpilddokumentāciju vai motivēti rakstiski noraida to, ja Būvdarbi nav veikti atbilstoši Līguma noteikumiem, kā arī, ja izpilddokumentācijā tiek konstatētas nepilnības un trūkumi.
	5. IZPILDĪTĀJS pēc PASŪTĪTĀJA atteikuma parakstīt Būvdarbu nodošanas – pieņemšanas aktu saņemšanas, ievēro PASŪTĪTĀJA norādījumus un novērš konstatētās nepilnības vai neatbilstības PASŪTĪTĀJA norādītajā saprātīgā termiņā un atkārtoti iesniedz Būvdarbu nodošanas – pieņemšanas aktu.
	6. Apstāklis, ka PASŪTĪTĀJS nav parakstījis IZPILDĪTĀJA iesniegto Būvdarbu nodošanas – pieņemšanas aktu un arī nav iesniedzis PASŪTĪTĀJA motivētu atteikumu 10 (desmit) darba dienu laikā pēc akta saņemšanas, nav uzskatāms par attiecīgo Būvdarbu pieņemšanu no PASŪTĪTĀJA puses. Jebkuri IZPILDĪTĀJA izpildītie Būvdarbi ir uzskatāmi par pieņemtiem no PASŪTĪTĀJA tikai tad, ja tos ir pieņēmis PASŪTĪTĀJS saskaņā ar Līguma noteikumiem.
	7. Ja rodas strīds par IZPILDĪTĀJA veikto Būvdarbu kvalitāti, Līdzēji var pieaicināt neatkarīgu ekspertu ekspertīzes veikšanai.
	8. IZPILDĪTĀJAM, ja tas pieļāvis atkāpes no Līguma noteikumiem, nesaskaņojot tās ar PASŪTĪTĀJU, ar saviem spēkiem un līdzekļiem jānovērš pieļautie trūkumi.
	9. IZPILDĪTĀJS iesniedz Rīgas domes Pilsētas attīstības departamentā, kā arī citās institūcijās visu nepieciešamo dokumentāciju atzīmes par būvdarbu pabeigšanu paskaidrojuma rakstā izdarīšanai. IZPILDITĀJS atzīmi par būvdarbu pabeigšanu paskaidrojuma rakstā saņem ne vēlāk kā 2 (divu) mēnešu laikā pēc būvdarbu pabeigšanas un Būvdarbu nodošanas – pieņemšanas akta parakstīšanas.
	10. Būvdarbu nodošanas – pieņemšanas akta, kā arī Rīgas domes Pilsētas attīstības departamenta atzīme paskaidrojuma rakstā par būvdarbu pabeigšanu neatbrīvo IZPILDĪTĀJU no atbildības par saistībām, kuras ietvertas Līgumā un Latvijas Republikas normatīvajos aktos, tai skaitā atbildību par Būvdarbu un materiālu kvalitāti.
6. **LĪGUMA PIRMSTERMIŅA IZBEIGŠANA**
	1. PASŪTĪTĀJAM ir tiesības vienpusēji izbeigt Līgumu un pieprasīt zaudējumu atlīdzību šādos gadījumos:
		1. IZPILDĪTĀJS būtiski neievēro Līguma noteikumus - pielieto neatbilstošas kvalitātes materiālus vai atsakās aizstāt neatbilstošus/bojātus materiālus, nenodrošina Līgumā paredzēto Būvdarbu izpildes kvalitāti;
		2. Būvdarbu veikšana IZPILDĪTĀJA vainas dēļ ir aizkavēta tik tālu, ka kļuvis skaidrs, ka Būvdarbu pabeigšana Līgumā noteiktajos termiņos nav iespējama.
	2. PASŪTĪTĀJAM ir tiesības vienpusēji izbeigt Līgumu, ja pasludināts IZPILDĪTĀJA maksātnespējas process, apturēta vai pārtraukta tā saimnieciskā darbība, uzsākta tiesvedība par IZPILDĪTĀJA bankrotu vai tiek konstatēti citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem vai kas negatīvi ietekmē PASŪTĪTĀJA tiesības, kuras izriet no Līguma;
	3. PASŪTĪTĀJAM ir tiesības vienpusēji izbeigt Līgumu, par to 30 (trīsdesmit) dienas iepriekš brīdinot IZPILDĪTĀJU, un veicot apmaksu par faktiski izpildītājiem darbiem.
	4. PASŪTĪTĀJAM ir tiesības izbeigt Līgumu vienpusējā kārtā pirms termiņa, ja IZPILDĪTĀJS vai IZPILDĪTĀJA amatpersonas, Līguma izpildē iesaistītie IZPILDĪTĀJA darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek izbeigts šajā punktā noteiktajā gadījumā, PASŪTĪTĀJAM ir tiesības pieprasīt no IZPILDĪTĀJA līgumsodu 2 (divu) līgumcenu apmērā, kas noteikta Līguma 2.1.punktā.
	5. Pēc PASŪTĪTĀJA paziņojuma par Līguma izbeigšanu saņemšanas vai pēc vienošanās par Līguma izbeigšanu noslēgšanas IZPILDĪTĀJS nodod PASŪTĪTĀJAM visu ar Būvdarbu izpildi saistīto dokumentāciju un informāciju, ko tam pieprasa PASŪTĪTĀJS gan drukātā, gan elektroniskā veidā. IZPILDĪTĀJAM ir pienākums atbrīvot Būvdarbu izpildes vietu no savām iekārtām, tehnikas, u.tml. PASŪTĪTĀJA norādītajos termiņos.
	6. Ja Līgums tiek izbeigts pirms tā termiņa beigām, Līdzējiem 10 (desmit) darba dienu laikā pēc Līguma izbeigšanas jāsastāda Būvdarbu pieņemšanas – nodošanas akts, kā arī jāveic savstarpējo norēķinu salīdzināšana, norādot tajā arī informāciju par samaksātajām summām, veiktajiem Būvdarbiem un izlietotajiem materiāliem. PASŪTĪTĀJS samaksā IZPILDĪTĀJAM par faktiski kvalitatīvi veiktajiem Būvdarbiem, kas nodoti un pieņemti Līgumā noteiktajā kārtībā.
7. **LĪDZĒJU ATBILDĪBA**
	1. Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
	2. Par Līgumā paredzēto Būvdarbu uzsākšanas termiņa neievērošanu IZPILDĪTĀJS maksā PASŪTĪTĀJAM līgumsodu 0,5% no kopējās Līguma summas par katru nokavēto dienu, bet ne vairāk kā 10% no kopējās Līguma summas. Līgumsoda samaksa neatbrīvo Būvuzņēmēju no atbildības par Būvdarbu pabeigšanu.
	3. Par Līgumā paredzēto Būvdarbu pabeigšanas termiņa kavējumu, IZPILDĪTĀJS maksā PASŪTĪTĀJAM līgumsodu 0,5 % (viena puse no procenta) apmērā no kopējās Līguma summas par katru kavēto dienu, bet ne vairāk kā 10 (desmiti) % no kopējas Līguma summas.
	4. Par Būvdarbu Trūkumu novēršanas termiņa kavējumu, PASŪTĪTĀJS ir tiesīgs aprēķināt līgumsodu 0,5 % (viena puse no procenta) apmērā no kopējās Līguma summas par katru kavēto dienu, bet ne vairāk kā 10 (desmit) % no kopējās Līguma summas.
	5. Par Līguma prasībām atbilstoši izpildītu un pieņemtu Būvdarbu apmaksas termiņu neievērošanu IZPILDĪTĀJS ir tiesīgs aprēķināt 0,5 % (viena puse no procenta) apmērā no kavēto maksājumu summas par katru nokavēto dienu, bet ne vairāk kā 10 (desmiti) % no kavēto maksājumu summas.
	6. Līgumsoda samaksa neatbrīvo Līdzējus no Līguma izpildes.
	7. Līdzēji vienojas, ka, neatkarīgi no līgumsoda samaksas, Līdzēji viens otram atlīdzina zaudējumus, kas radušies Līguma pārkāpšanas rezultātā.
	8. PASŪTĪTĀJAM ir tiesības ieturēt līgumsodu no IZPILDĪTĀJAM izmaksājamās summas.
	9. IZPILDĪTĀJAM pēc pirmā PASŪTĪTĀJA pieprasījuma jākompensē PASŪTĪTĀJAM valsts vai pašvaldības institūciju uzliktās soda sankcijas, kuras ir uzliktas PASŪTĪTĀJAM IZPILDĪTĀJA rīcības rezultātā.
	10. PASŪTĪTĀJAM ir tiesības bez IZPILDĪTĀJA īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā IZPILDĪTĀJS atsakās no jebkurām pretenzijām par minētās informācijas publiskošanu un/vai nodošanu trešajām personām.
	11. IZPILDĪTĀJAM ir pienākums ievērot Sadarbības ar darījumu partneriem pamatprincipus, kuri publicēti PASŪTĪTĀJA mājaslapā <https://www.rigassatiksme.lv/lv/par-mums/publiskojama-informacija>. Gadījumā, ja IZPILDĪTĀJS neievēro šos pamatprincipus, PASŪTĪTĀJS ir tiesīgs izbeigt Līgumu.
	12. PASŪTĪTĀJAM ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā attiecībā uz IZPILDĪTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	13. Gadījumā, ja PASŪTĪTĀJS konstatē, ka IZPILDĪTĀJAM ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150 (viens simts piecdesmit *euro*, 00 centi), PASŪTĪTĀJS ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
8. **NEPĀRVARAMĀ VARA**
	1. Ja viens un/vai otrs Līdzējs nevar pilnībā vai daļēji izpildīt savas Līgumā noteiktās saistības tādu apstākļu dēļ, kuras izraisījušas jebkāda veida nepārvaramas varas radīti apstākļi (piemēram, dabas stihijas), saistību izpildes termiņš jāpagarina par termiņu, kas vienāds ar periodu, kurā pastāv nepārvaramas varas radīti apstākļi.
	2. Līdzējam, kuram kļuvis neiespējami izpildīt saistības minēto apstākļu dēļ, nekavējoties rakstveidā jāpaziņo otram Līdzējam par šādu nepārvaramas varas apstākļu rašanos un to apstiprināšanai jāiesniedz kompetentas institūcijas izziņa.
	3. Ja nepārvaramas varas radīto apstākļu dēļ kāds no Līdzējiem vairs nav ieinteresēts Līguma nosacījumu izpildē, Līdzējiem rakstveidā vienojoties Līgums var tikt izbeigts, veicot savstarpējos norēķinus par faktiski izpildīto Būvdarbu apjomu uz Līguma izbeigšanas brīdi.
9. **APAKŠUZŅĒMĒJU,SPECIĀLISTU UN DARBINIEKU PIESAISTĪŠANA**
	1. Līguma izpildē iesaistītais Konkursa piedāvājumā norādītais personāls: \_\_\_\_\_\_\_\_\_\_-\_\_
	2. Būvuzņēmējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
	3. Būvuzņēmēja Iepirkuma piedāvājumā norādīto personālu un Apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla nomaiņai, ja pastāv kāds no šādiem nosacījumiem:
		1. piedāvātais personāls neatbilst Iepirkuma nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
		2. tiek nomainīts Apakšuzņēmējs, uz kura iespējām Iepirkumā Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām,vai uz to attiecas nolikuma 14.1. vai 14.2. punktā norādītais;
		3. Apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	4. Būvuzņēmējs drīkst veikt jauna apakšuzņēmēja iesaistīšanu Līguma izpildē, ja Būvuzņēmējs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	5. Pasūtītājs pieņem lēmumu atļaut vai atteikt Būvuzņēmēja personāla vai Apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 10.3. un 10.4. un minētajos gadījumos **5 (piecu) darba dienu** laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 10.3.un 10.4.punktu.
	6. Pēc Līguma noslēgšanas, bet ne vēlāk kā uzsākot Līguma izpildi, Būvuzņēmējs iesniedz Pasūtītājam būvdarbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Būvuzņēmējs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
	7. Būvuzņēmēja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Būvuzņēmējs piesaista papildus jomas speciālistus sekmīgai Līguma izpildei.
10. **CITI NOTEIKUMI**
	1. PASŪTĪTĀJA pilnvarotās personas, kas ir atbildīgais par Līguma izpildes kontroli - \_\_\_\_\_\_\_\_, tel.nr.: \_\_\_\_\_, e-pasts:\_\_\_\_\_\_\_\_\_.
	2. IZPILDĪTĀJA pilnvarotā persona, kas atbild par Līguma izpildes kontroli ir \_\_\_\_\_\_\_\_, tel.nr.: \_\_\_\_\_, e-pasts:\_\_\_\_\_\_\_\_\_;.
	3. Līdzēju pilnvarotās personas, kas minētas Līguma 11.1. un 11.2. punktos, ir pilnvarotas veikt Līguma izpildes uzraudzīšanu, tai skaitā, Būvdarbu nodošanas un pieņemšanas akta un citu Līgumā noteikto aktu noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai.
	4. PASŪTĪTĀJAM ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	5. Līdzēji apņemas nodrošināt konfidencialitāti un neizpaust trešajām personām informāciju attiecībā uz otra Līdzēja klientiem un/vai komercnoslēpumiem, kas tiem kļuvuši zināmi izpildot Līgumu.
	6. Jebkuras izmaiņas Līguma noteikumos ir spēkā tikai tad, ja tās būs noformētas rakstiski, kā papildu vienošanās pie Līguma un tās parakstīs abi Līdzēji.
	7. Pēc Līguma parakstīšanas visas iepriekšējās sarunas un sarakste, kas ir notikusi līdz Līguma parakstīšanai, zaudē spēku.
	8. Ja spēku zaudē kāds no Līguma noteikumiem un tas būtiski ietekmē Līdzēju stāvokli, Līdzēji rakstiski vienojas par tālākiem Līguma turpināšanas noteikumiem vai arī par Līguma izbeigšanu.
	9. IZPILDĪTĀJS nav atbildīgs par PASŪTĪTĀJA saistībām ar trešajām personām, kā arī PASŪTĪTĀJS nav atbildīgs par IZPILDĪTĀJA saistībām ar trešajām personām.
	10. Līdzēji apņemas risināt iespējamās domstarpības sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
	11. Līgumattiecības, kas nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
	12. Visiem paziņojumiem, kuri tiks sagatavoti saskaņā ar Līgumu, jābūt rakstiskā veidā un tie jāpiegādā uz Līgumā norādītajām adresēm personīgi, pa pastu ierakstītā vēstulē, kurjerpastu vai elektronisko pastu, parakstot dokumentu ar drošu elektronisko parakstu.
	13. Līdzēju rekvizītu maiņas gadījumā Līdzēji apņemas viens otru par to informēt desmit darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
	14. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
	15. Visi Līguma pielikumi ir tā neatņemama sastāvdaļa un uz tiem ir attiecināmi Līguma noteikumi.
	16. Līgums sagatavots un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

**12. LĪDZĒJU REKVIZĪTI UN PARAKSTI**

|  |  |  |
| --- | --- | --- |
| **12.1. PASŪTĪTĀJS:****RP SIA “Rīgas satiksme”**Juridiskā adrese: Biroja adrese: Reģ.Nr.: Banka: Kods: Konts: *(paraksts)\** |  | **12.2. IZPILDĪTĀJS:** **\_\_\_\_\_\_\_\_\_\_\_\_\_\_\_\_\_\_\_\_**Juridiskā adrese: Biroja adrese: Vienotais reģ. nr.: Banka: Kods:Konts: *(paraksts)\** |
|  |  |  |

*\*LĪGUMS IR PARAKSTĪTS ELEKTRONISKI AR DROŠU ELEKTRONISKO PARAKSTU UN*

*SATUR LAIKA ZĪMOGU*

1. Šeit un turpmāk - apdzīvotā vieta ir teritorija, kurā dzīvo cilvēki, ir izveidots ielu/ceļu tīkls, izveidota infrastruktūra un kurai piešķirts apdzīvotās vietas statuss attiecīgajā valstī. [↑](#footnote-ref-1)
2. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)